hy hy hy hy hy hy hy hy hy hy hy hy hy hy hy hy hy de hy hy ceb hy en ko hy hy hy hy hy hy hy hy hy hy hy hy hy hy hy hy hy hy hy hy als hy es es tr en en hy hy hy hy hy hy hy hy hy hy hy hy hy hy hy hy es es tr en en hy hy nb hy hy hy hy hy hy hy hy hy hy hy hy hy en en hy hy hy hy hy en en en
Տաշիրի և Ստեփանավանի ոստիկանության բաժիններում խոշտանգման ենթարկված քաղաքացին ճանաչվել է տուժող | Forrights.am
Ոստիկանության կողմից երկրորդ անգամ խոշտանգված Գագիկ Կարապետյանը ճանաչվել է տուժող։ Այս մասին Forrighst-ի հետ զրույցում ասաց Գագիկի մեկ այլ՝ խոշտանգման գործով փաստաբան ԱՆի Չատինյանը, ով այս պահին իրավաբանական խորհրդատվություն է տրամադրում վերջինիս։
ՀՔԱ Վանաձորի գրասենյակի փաստաբանն ԱՆի Չատինյանը մանրամասնեց, գործը դեռ նախաքննության փուլում է․
Ստեփանավան քաղաքի բնակիչ 32-ամյա Գագիկ Կարապետյանն ահազանգել էր, որ հունիսի 12-ին, ոստիկանության մի քանի աշխատակիցներ իր նկատմամբ բռնություն են գործադրել։
«Ստեփանավանից Տաշիր գնալու ճանապարհին ինձ կանգնացնում ա  գրաժդանսկի հագուստով մեկն ու սկսում հարցեր տալ՝  ո՞վ ես, որտեղից, մեքենան էստեղից չի դրսի ավտո ա երևում, ասում եմ բա դու ով ես՝ էդ հարցերը ինչի ես տալիս,  չէր ներկայանում, որ ոստիկանության աշխատող ա, որից հետո ինքը սկսեց մեքենան նկարել, ես իջա մեքենայից, ոնց որ այդ ընթացքում վիճաբանություն եղավ, հետո ինքը զանգեց ինչ որ մի տեղ, որից հետո ես իմացա, որ ոստիկանության աշխատող ա, ես փորձեցի գնալ՝ շարժվեցի, ինքը հետապնդեց, արդեն պետք ա դուրս գայի կենտրոնական փողոց, դիմացիցս մի մեքենա անմիջապես ճանապարհս փակեց, հետևից ևս փակեցին»,-Forrights—ին պատմեց Գագիկը, մանրամասնելով, որ այդ ընթացքում զենքը վրան են պահել՝ «կանգնի՝ կկրակենք», ապա քաշել են մեքենայից  հանել, գետնին գցել, հայհոյախառը արտահայտություններն ուղեկցվել են հարվածներով, որին հաջորդել են հարվածների տեղատարափը Գագիկի վրա։
Երկրորդ բռնության ալիքը լինում է, այս դեպքից ընդհամենը մի քանի օր անց՝ հունիսի 17-ին․
«Ամսի 17-ին տանից դուրս էի եկել, հետ գամ տեսնեմ մի խումբ ոստիկաններ մեր տունը շրջափակել են։ Մոտ քսան ոստիկան՝ մի յոթ մեքենա։ Տղես էլ չդիմացավ, ասեց՝ դուռը բացի, մեկ ա բան չունեմ արած, թող գնամ տեսնեմ՝ ինչ են ուզում ինձնից»,-պատմել է Գագիկի մայրը՝ Սուսաննա Միրզոյանը։
Գագիկն այս ընթացքում մեզ պարբերաբար ահազանգում էր, որ հունիսի 12-17-ն ընկած ժամանակահատվածում ոստիկաններն այսպես ասած՝ «դարանակալել» էին իր տան մոտ՝ ցանկանալով վախի մեջ պահել իրեն և ընտանիքին․
«Դուռը բացելուն պես, ջարդելով գազանի պես տուն մտան Ստեփանավանի ոստիկանապետը՝ Գյուրջինյանը, տեղակալը՝ Չատինյանը, օպերխմբից՝ Ախուրյան Խաչիկը, Թաթոյան Արմենը և էլի ուրրիշներ։ Սկսեցին ջարդել երեխուս․ գլխին, փորին, ձեռքերին ուժեղ խփում էին,  հետո անցան ինձ․․․Թևերս բռնեցին ու սկսեցին հարվածել։ Էդ ամբողջ ընթացքը նկարում էի, ուզում էին հեռախոսս ձեռքիցս խլեին, որ չարձանագրեի։ Շոկի մեջ էի ուղղակի»,- Forrights-ին վրդովված պատմել էր Գագիկի մայրը՝ տիկին Սուսաննան, հավելելով, որ բռնությունից հետո, Գագիկին քարշ տալով տարել են ոստիկանության Ստեփանավանի բաժին, որտեղ ոստիկանապետ Արտակ Գյուրջինյյանը կրկին խոշտանգել է որդուն։
Կատարված բռնություններին արձագանքել է նաև Մարդու իրավունքների պաշտպանի գրասենյակը։
Գագիկ Կարապետյանին ոստիկանության Տաշաշիրի, ապա Ստեփանավանի բաժանմունքներում խոշտանգման ենթարկելու միջադեպերի առթիվ ոստիկանությունը որևէ պարզաբանում չեն տալիս։
«Բոլոր գործողությունները կատարվել են քրեական գործի շրջանակներում։ Դա քննչականի տիրույթում է, դիմեք Քննչական ծառայություն»,- Forrights-ի հեռախոսազանգին ի պատասխան նշեց ՀՀ ոստիկանության ԶԼՄ-ների հետ կապի բաժնի պետ Զարզանդ Գաբրիելյանը։
Հիշեցնենք, որ Կարապետյանը հունիսի 12-ին խոշտանգվել էր Տաշիրի, իսկ օրեր անց՝ հունիսի 17-ին, Ստեփանավանի ոստիկանության բաժանմունքում։ Վերջին բաժնում Գագիկն արդեն երկրորդ անգամ է խոշտանգվում։ Առաջին դեպքը տեղի էր ունեցել դեռ 2017 թվականին, որի վերաբերյալ օրեր առաջ հօգուտ Կարապետյանի, Վճռաբեկ դատարանը որոշում  էր կայացրել․
Դատարանը խոշտանգման գործով իրականացված քննությունը ճանաչել էր անարդյունավետ և հետ ուղարկել առաջին ատյանի դատարան՝ նոր քննության։ Հենց այս որոշումից օրեր անց՝ Գագիկը խոշտանգվում ոստիկանության աշխատակիցների կողմից։
Նախորդ նյութըԳագիկ Ծառուկյանը ֆինանսական աջակցություն կտրամադրի Բեյրութի մեր հայրենակիցներին
Հաջորդ նյութըՀայրապետյանի` ՌԴ քաղաքացի լինելով` ԱԺ պատգամավորի թեկնածու առաջադրվելու հրապարակումներն ուղարկվել են ՔԿ
«Իշխանությունները պատրաստ էին պայմանագիր կնքել մեզ համար աննպաստ պայմաններում՝ 2021-ի առաջին ամիսներին»․ քաղաքագետ
Պայմանագրային զինծառայողը նռնակ է պայթեցրել կնոջ ծնողների տանը կից հողամասում․ նա կալանավորվել է
Արման Թաթոյանը միջոցներ է ձեռնարկում՝ Google-ի հավելվածներում վերացնելու Սյունիքում մի շարք համայնքների տեղանունների ադրբեջաներեն տարբերակները
Այս կայքն ստեղծվել է «Լրատվության այլընտրանքային ռեսուրսներ» ծրագրի շրջանակներում: Ծրագիրը հնարավոր է դարձել Ամերիկայի ժողովրդի աջակցությամբ` ԱՄՆ Միջազգային զարգացման գործակալության (ԱՄՆ ՄԶԳ) միջոցով: Կայքի բովանդակությունը միմիայն հեղինակներինն է և պարտադիր չէ, որ արտահայտի ԱՄՆ ՄԶԳ կամ ԱՄՆ կառավարության տեսակետները:
2022 © Journalists for Human Rights
«Իշխանությունները պատրաստ էին պայմանագիր կնքել մեզ համար աննպաստ պայմաններում՝ 2021-ի առաջին...
Պայմանագրային զինծառայողը նռնակ է պայթեցրել կնոջ ծնողների տանը կից հողամասում․ նա...
Edit with Live CSS
Write CSS OR LESS and hit save. CTRL + SPACE for auto-complete.